Skjold_navn_lille_4f

**Til medlemmer, suppleanter m.fl. af Vordingborg Kommunes Miljøråd**

Valdemarsgade 43

Postboks 200

4760 Vordingborg

Tlf. 55 36 36 36

www.vordingborg.dk

Sagsnr.: 13/555

Dokumentnr.: 138745/13

Sagsbehandler:

Paul Debois

Dir. 55 36 24 12

E-mail: pde@vordingborg.dk

12-12-2013

# Referat af det 27. møde i Vordingborg Kommunes Miljøråd 9. dec. 2013

Deltagere: Erling B. Nielsen (formand), Vordingborg Kommune, Tommy Clausen, Danmarks Sportsfiskerforbund; Jan Nielsen, Dansk Kano – og Kajakforbund; Peter Tillisch, Dansk Skovforening; Torben Nielsen, Dansk Landbrug; Johnny Andersen, Danmarks Jægerforbund; Bjarne Nielsen, Friluftsrådet; Martin Vestergaard, Danmarks Naturfredningsforening og Mikkel Bornø Clausen, Naturstyrelsen.

Peter Møller Kristensen, Flemming Kruse og Paul Debois, Vordingborg Kommune.

Afbud/fraværende: Jørn Elo Hansen (næstformand), Vordingborg Kommune; Henrik Dahl, Dansk Ornitologisk Forening og Kristoffer Buch Petersen, Museerne Sydøstdanmark;

**Referat:**

**Ad. 1) Godkendelse af dagsorden**

Dagsordenen blev godkendt

**Ad. 2) Godkendelse af referatet fra mødet d. 9. september 2013**

Referatet blev godkendt

**Ad. 3) De første 7 år med Vordingborg Kommunes Miljøråd – historie og evaluering.**

Til dagsordenpunktet var der udarbejdet rapporten ”Vordingborg Kommunes Miljøråd 2007 – 2013”.

Rapporten omhandler Miljørådets historie, møder, ekskursioner og andre aktiviteter i perioden 2007 – 2013.

Fredag d. 6. december var rapporten udsendt til den kreds, der normalt modtager mødeindkaldelser, referater o.l. Enkelte har ikke kunne modtage rapporten, da deres mailbokse har været fyldte. Der blev omdelt et fysisk eksemplar af rapporten til hver af mødedeltagerne.

Efterfølgende vil rapporten være tilgængelig på Miljørådets hjemmeside [www.miljoeraadet.vordingborg.dk](http://www.miljoeraadet.vordingborg.dk).

Miljørådets formand *Erling B. Nielsen* har været formand i hele perioden, men slutter nu. Punktet var derfor også lejligheden til at evaluere de første 7 år af Miljørådets virke, hvilket formanden opfordrede til.

Erling omtalte den mulighed møderne har givet ham selv til at få dialog om mange også svære emner. Opsamling på mange sager / emner. Bl.a. nævntes oversvømmelsesproblematikken, Østmøn Fredningen (Hundevængegård) og Hyllevang på Nyord. Erling omtalte det store frivillighedsarbejde som Miljørådets organisationer repræsenterer.

Erling spurgte til om der er noget i mødernes form eller indhold, der skal ændres?

*Miljørådets medlemmer* udtrykte generel tilfredshed med mødeledelse, form, indhold og samarbejdet. Der er naturligvis forskellige holdninger, men møderne medvirker også til større forståelse for hinandens synspunkter.

Der blev udtrykt glæde i forhold til besigtigelsesturene.

Der blev udtrykt ønske om, at om muligt at få mere mødemateriale udsendt på forhånd, så der var bedre mulighed for at forberede sig. Og evt. være med i tidligere faser i udviklingen af projekter, høringer eller andre tiltag.

Det giver umiddelbart et logistisk problem, da meget materiale er for omfattende til at kunne modtages i mødedeltagernes mailbokse. Der var forslag om at lægge materiale på kommunens hjemmeside.

Administrationen ser på muligheden for at oprette et lukket sted på Miljørådets hjemmeside, hvor mødemateriale kan lægges, og/eller hvortil der kan linkes.

**Ad. 4) Formidlingen af fortidsminderne i kommunen.**

Intro ved *Erling B. Nielsen og Flemming Kruse*, Vordingborg Kommune.

Grøn Vækst pakken afsatte midler til formidling af fortidsminder. VK har fået andel heri. Dette har givet anledning til en forbedret formidling af kommunens jordfaste fortidsminder. Ud af de ca. 600 fortidsminder plejer og formidler kommunen 52. De 52 fortidsminder formidles via [www.fortidsmindeguide.dk](http://www.fortidsmindeguide.dk). De fleste af de 52 fortidsminder er blevet forsynet med ny formidlingstavler. Disse tavler er samlet i udgivelsen ”Formidling af fortidsminder, Vordingborg Kommune”.

Miljørådets medlemmer fik hver et eksemplar af udgivelsen.

**Ad. 5) Gensidig orientering:**

Kommunevalget:

*Erling B. Nielsen* orienterede om resultatet af valget til kommunalbestyrelsen. Erling fortalte bl.a., at Miljø- og Klimaudvalget og Teknikudvalget pr. 1. januar 2014 bliver samlet i et nyt Teknik, Miljø og Klimaudvalg med 7 medlemmer.

Ny administrativ organisering:

*Peter Møller Kristensen*, Vordingborg Kommune orienterede om den ny administrative struktur i ”Teknik og Miljø”. De nuværende fagsekretariater ”Plan – og Miljø”, ”Natur” og ”Vej og Trafik” nedlægges.

Den ny organisation kommer til at bestå af fagsekretariaterne ”Plan & Byg”, ”Land & Miljø”, ”Trafik og Park” samt driftsenheden ”Vej, Park & Havneservice”. Det betyder også, at Plan og Miljøchef Peter Møller Kristensen og Naturchef Flemming Kruse får ny opgaver i organisationen og derfor ikke fremadrettet vil være faste deltagere i Miljørådsmøderne.

Høringsrunden i forhold til Vandplanerne.

*Erling B. Nielsen og Paul Debois,* Vordingborg Kommune orienterede om høringssvaret.

Der blev omdelt det af Miljø- og Klimaudvalget vedtagne høringssvar og tilhørende notat, der fortæller om forskellene på de vandplanforslag, der har været sendt i høring. Materialet kan ses på kommunens hjemmeside under referater fra Miljø- og Klimaudvalgets møder (referatet fra d. 27. november 2013). NB! Det omdelte høringssvar er opdateret så det svarer til udvalgets beslutning.

Status for spildevandsplanlægningen:

*Erling B. Nielsen og Peter Møller Kristensen*, Vordingborg Kommune orienterede.

Vordingborg Forsyning og Vordingborg Kommune har vedtaget en lavere vandafledningsafgift (40 kr.pr.m3 mod 52,50 kr. pr. m3). Det betyder ændringer i spildevandsplanlægningen – en ny investeringsplan. Der sker ikke påbud i forhold til ejendomme med et årligt forbrug på under 1m3 pr. år, eller ejendomme hvor ejendomsværdien ikke overstiger 200 % af værdien af det nødvendige tiltag. Der indføres en trappemodel for virksomheder, så jo større forbrug jo relativt lavere afgiftsniveau.

Når vandplanerne vedtages, skal der udarbejdes et tillæg til spildevandsplanen.

I forhold til spildevandsanlæg (dog ikke samletanke og bundfældningstanke) kan der ske udskydelse af tilslutningspligt i op til 25 år fra etablering, såfremt anlæggene ikke er over 10år gamle og fungerer i forhold til udledningskravene herunder aktuel renseklasse.

Ny fugleovervågningsrapporter:

Rapporterne fra Vordingborg Kommune ”Naturovervågningsrapport Nyord Enge 2013” og Naturovervågningsrapport ynglefugle i de fredede jordbassiner 2013” blev omdelt til deltagerne. Kan efterfølgende læses på kommunens hjemmeside.

*Torben Nielsen*, Dansk Landbrug:

Torben omtalte undersøgelse fra ”Landbrug og Fødevarer” ”Rammevilkår for landbruget”, der rangerer Vordingborg Kommune som nr. 15 ud af 16 kommuner i Region Sjælland.

Desuden er der brugt en del energi på at lave høringssvar til vandplanerne.

Torben har efter aftale efterfølgende sendt (mailet) rapporten ”Rammevilkår for landbruget” til Miljørådets medlemmer.

Peter Møller Kristensen, Vordingborg Kommune mener (citat) ” man får svar, som man spørger”.

I andre undersøgelser herunder egne brugertilfredshedsundersøgelser ligger VK i top. Peter omtalte, at der er en godkendelse, hvor det af mange årsager er gået galt. Ikke rimeligt at bedømme kommunen på dette grundlag.

*Johnny Andersen*, Danmarks Jægerforbund:

Markvildtlaug. Omtalte at miljøministeren er positiv over for jægerforbundets initiativ. Initiativet bl.a. støttet af Vordingborg Kommune efter anbefaling fra Miljørådet. Der er dannet 7 markvildtlaug i Region Sjælland, heraf 3 i Vordingborg Kommune.

Johnny omtalte planer om ”Jagtens Hus”. Jægerforbundet samler sine aktiviteter / adresser på Kalø.

*Tommy Clausen*, Danmarks Sportsfiskerforbund.

Tommy omtalte problemer med træer og grene i vandløbene som følge af de seneste storme. Træer og grene udgør spærringer i forhold til migrerende fisk.

*Flemming Kruse*, Vordingborg Kommune fortalte, at VK gennemgår de vigtigste strækninger med henblik på at fjerne spærringerne.

Tommy så muligheden for at der her kunne ydes en frivillig indsats fra lystfiskerne.

*Martin Vestergaard*, Danmarks Naturfredningsforening udtrykte bekymring overfor organisationsændringerne i ”Teknik og Miljø”. Huskes naturindsatsen?

Martin omtalte beretning fra Avnø Naturcenter – 400.000 gæster pr. år.

Martin nævnte, at der er nogle problemer i forhold til etableringen af Naturfonden, som er født af organisationssamarbejdet i Miljørådet. Der vil blive taget hånd om problemerne.

*Mikkel B. Clausen*, Naturstyrelsen omtalte Hundevængsgård fredningen (27 ha), som Naturstyrelsen fremover skal stå for plejen. Mikkel nævnte, at der vil ske inddragelse af ”høvblegebanden”, kommune, DN m.fl.

Skovrejsning ved Næstved (70 ha) og Nakskov (35 ha).

*Jan Nielsen*, Dansk Kano – og Kajakforbund.

Jan talte desuden på vegne af Bjarne Nielsen, Friluftsrådet og Peter Tillisch, Dansk Skovforening i forhold til ”Tag temperaturen på friluftslivet i Vordingborg Kommune”.

Der omdeltes et statuspapir fra arbejdsgruppen.

Papiret omtaler 3 faser i udviklingen af friluftslivet:

* Fase 1 Definition af friluftsliv
* Fase 2 Fokus på faciliteter, service og formidling
* Fase 3 Koncept for udviklingen af friluftslivet.

For at komme videre ønsker arbejdsgruppen, at der knyttes en medarbejder fra den kommunale administration (Natursekretariatet / Land og Miljøsekretariatet) til arbejdsgruppen.

Det blev aftalt at ”Tag temperaturen på Friluftslivet” bliver tema på næste miljørådsmøde.

*Peter Tillisch*, Dansk Skovforening udtrykte glæde over, at brændeafgiften endnu ikke er implementeret.

**Ad. 6) Næste års Miljørådsmøder. Ønsker til emner og ekskursioner.**

Det næste år mødedatoer kan ikke udmeldes i dette referat. Skal aftales med den ny formand. Udmeldes, når mødedatoerne kan fastsættes.

Ekskursioner: Tidligere er det aftalt, at vi sigter på en tur til Tærø i foråret. Det ny fredede område ved Hundevængsgård på Østmøn blev foreslået som ekskursionsmål. Da det er mest interessant forsommeren, kan det være, at begge 2014 ekskursionerne afvikles i forsommeren.

**Ad. 7) Eventuelt**

Som aftalt bliver ”Tag temperaturen på friluftslivet” tema for det kommende møde i Miljørådet.

Med venlig hilsen

Paul Debois